ብምባል ጉድለት መራሕቲ ህወሓት/ኢህወዴግ ኣመልኪቱ ይትንትን። "ብመሰረቱ ንመትከል ርእሰ ምሕደራ ህዝብታት ኢትዮጵያ ስሒቶምዎ። ብዙሓት ህዝብታት ዓርሶም ንኸመሓድሩ ዝፈቅድ መሰሎም ከልኪሎምዎም። በዓል ጉራጌን ሲዳማን ናይ ባዕሎም ክልላዊ ምምሕዳር ክህልዎም ይደልዩ ዶስ ኣይደልዩን ዝሓተቶም ኣይነበረን። "ከየማኸሩዎም ኣብ ሓደ ጨፍሊቖምዎም። እቲ ሕዚ ኣብ ደቡብ ኢትዮጵያ ንርእዮ ዘለና ምንቅስቓስ፡ እቲ ብ1991 ዓ.ም ዝተደጐለ ፀገም እዩ ዝባራዕ ዘሎ" በለ። ጉንተር ይቕፅል፡ "ህወሓት/ኢህወዴግ ብባህሪኡ ንሕቶ ህዝቢ ምላሽ ኣይህብን ነይሩ። ህዝቢ እንትሓትት ኣሉታዊ ምላሽ እዩ ዝህብ። ብ2002 ዓ.ም ህዝቢ ሲዳማ መሰሉ እንትሓትት፡ ጠያይቲ እዮም ተኵሶምሉ፤ ብዙሕ ሰብ ድማ ተጐዲኡ። ጌጋኦም ኣይእርሙን፤ በንጻሩ እኳ ደኣ ይቕጽልዎ። "ባዕሎም ንዝፈፀምዎ ጌጋ ናይ ምእራም ባህሊ ኣየጥረዩን። ካብ ሕሉፍ እኳስ ኣይመሃሩን። ምስ ወደቑ እዮም ዝመሃሩ። ህዝቢ እንትዕምጽ ቅልጡፍ ምላሽ ኣይህቡን። ሓዊ ምስተባረዐ እዮም ከጥፍእዎ ዝፍትኑ። "ንኣብነት ጉዳይ ቅማንት ምልዓል ይከኣል እዩ። ጉዳይ ቅማንት ቅድሚ ነዊሕ ዓመታት ክፍታሕ ምተገበአ። ኰይኑ ግና መንግስቲ ፌደራል ኰነ ክልል፡ እቲ ፀገም ሱር ክሳብ ዝሰድድ ወላ ሓንቲ ስጉምቲ ኣይወሰዱን። ሓደ ግዜ ዝተኸልዎ ብቐሊሉ ኣይቕይርዎን። እቲ ኩነታት ዘይኰነስ ንባዕሎም ክልውጡ እንተደልዮም እዮም ለውጢ ዘምፅኡ" ይብል። ጀርመናዊ ምሁር ፖለቲካዊ ሳይንስ ጉንተር ሽሮደር፡ ሊሂቃን ኣምሓራን ብሄርተኛታት ኦሮሞን ህወሓት/ ኢህወዴግ ናብ ስልጣን ከምዝድይብ ምስ ኣረጋገፁ፡ ኣንፃር ህወሓትን ህዝቢ ትግራይን ብመራኸብቲ ሓፋሽ ኣጸላሚ ፕሮፖጋንዳ ክነዝሑ ከምዝጀመሩ ይገልፅ። ኣዴፓ፡ ህወሓት ኣብታ ሃገር ንዘለዉ ጸገማት ተሓታቲ'ዩ ህወሓት ኮይንዎ ድዩ ምስ ኢህወደግ ተፋቲሑ?
